**DECIZIA ETAPEI DE ÎNCADRARE**

**NR. ... / ....03.2024**

**DRAFT**

Ca urmare a solicitării de emitere a acordului de mediu adresate de **S.C. The Way of Energy S.R.L.**, cu sediul în mun. Constanța, bld. Mamaia, nr. 181Bis, etaj P, birou 4, județul Constanța, **S.C. Baronway Energy S.R.L.**, cu sediul în com. Stejaru, str. 10, nr. 37, județul Tulcea, **S.C. Sun Eolspace S.R.L.**, cu sediul în mun. Tulcea, str. Grigore Antipa, nr. 10, et. 4, camera 3, județul Tulcea, **S.C. Solar Eolvolt S.R.L.**, cu sediul în mun. Tulcea, str. Grigore Antipa, nr. 10, et. 4, județul Tulcea, înregistrată la APM Tulcea cu nr. 12760/03.10.2023, a depunerii memoriului de prezentare înregistrat la APM Tulcea cu nr. 1612/01.02.2024, precum și a completărilor înregistrate cu nr. 2895/26.02.2024, în baza:

-**Legii nr. 292/2018** privind evaluarea impactului anumitor proiecte publice și private asupra mediului**,** cu modificările și completările ulterioare

- **Ordonanței de Urgență a Guvernului nr. 57/2007** privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare,

A.P.M. Tulcea decide, ca urmare a consultărilor desfășurate în cadrul ședinței Comisiei de Analiză Tehnică din data de 05.03.2024, că proiectul,,**Construire stație de transformare 110/400 kV Rahman 2, împrejmuire, montare linie electrică subterană (LES) 40 kV de legătură dintre stația Rahman 2 și stația existentă Rahman, extindere stație existentă și montarea a 2 celule de 400 kV**” propus a se implementa în jud. Tulcea, com. Casimcea sau identificat prin F 12 extravilan NC/CF 40690; NC/CF 40691; NC/CF 40694; NC/CF 40695; NC/CF 40696; NC/CF 40697; NC/CF 40699; NC/CF 40701; NC/CF 40704; NC/CF 40706; NC/CF 40708; NC/CF 40709; NC/CF 40765; NC/CF 40768; NC/CF 40769; NC/CF 40771; NC/CF 40772; NC/CF 40777; NC/CF 40778; NC/CF 40779; NC/CF 40787; NC/CF 40794; NC/CF 40802; NC/CF 40807; NC/CF 40810; NC/CF 40812; NC/CF 40813; NC/CF 40814; NC/CF 40761; NC/CF 40760 și Drum național 22A (DN-20 conform extras plan cadastral furnizat de OCPI), conform Certificatului de urbanism nr. 14/1046/24.02.2023 emis de Primăria comunei Casimcea, **nu se supune evaluării impactului asupra mediului și nu se supune evaluării adecvate.**

**Justificarea prezentei decizii:**

I. Motivele pe baza cărora s-a stabilit neefectuarea evaluării impactului asupra mediului sunt următoarele:

a) proiectul **se încadrează** în prevederile Legii nr. 292/2018 privind evaluarea impactului anumitor proiecte publice și private asupra mediului, cu modificările și completările ulterioare, în anexa nr. 2, la pct.10, litera a) *proiecte de dezvoltare a unităţilor/zonelor industriale* și pct. 13, litera a) *Orice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului;*

b) lucrările propuse în cadrul proiectului, prin analiza criteriilor din Anexa 3 a Legii nr. 292/2018 privind evaluarea impactului anumitor proiecte publice și private asupra mediului, nu sunt de natură a genera un impact semnificativ asupra mediului.

c) proiectul propus **intră** sub incidența art. 28 din Ordonanța de Urgență a Guvernului [nr. 57/2007](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-(MjU0NTQ5).htm) privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare, deoarece în urma parcurgerii metodologiei de identificare a Ariilor Naturale Protejate de Interes Comunitar (ANPIC) potențial afectate de proiect și a măsurilor restrictive (Anexa 6A din Ordinul MMAP 1682/2023), s-au concluzionat următoarele:

* s-au identificat ANPIC aflate în zona de influenţă a proiectului, respectiv ROSCI0201 Podișul Nord Dobrogean și ROSPA0100 Stepa Casimcea;
* s-au identificat ANPIC în cadrul cărora sunt protejate specii cu mobilitate ridicată ce pot ajunge în zona proiectului, respectiv ROSCI0201 Podișul Nord Dobrogean și ROSPA0100 Stepa Casimcea;
* nu se pot identifica la această etapă ANPIC a căror conectivitate sau continuitate ecologică poate fi afectată de implementarea proiectului;
* proiectul nu este amplasat în zone cu restricţii stabilite prin planul de management sau printr-un act normativ din domeniul ariilor naturale protejate/ biodiversitate, care să conducă la respingerea acestuia.

d) proiectul propus **nu intră** sub incidența prevederilor art. 48 si 54 din Legea apelor nr. 107/1996, cu modificările și completările ulterioare.

**1. Caracteristicele proiectului**

**a). Dimensiunea și concepția întregului proiect:**

Scopul proiectului este acela de a racorda la rețelele electrice de interes public 4 parcuri eoliene cu puterea totală de 302,4 MW. Stația nouă 400/110 kV Rahman 2 se racordează prin două LES 400 kV în stația 400 kV Rahman. Punctul de racordare este stabilit la barele de 400 kV ale stației 400 kV Rahman.

Extinderea stației existente 400kV Rahman se va realiza fizic prin extinderea teritorială a stației și prin extinderea barelor colectoare. Extinderea stației 400 kV Rahman se va realiza cu două celule de linie complet echipate primar și secundar.

Accesul în incinta stației de transformare se face din drumul național DN 22A printr-un racord asfaltat carosabil, care conduce direct spre intrarea principală a stației.

Proiectul este împărțit în trei elemente constitutive:

- Stația de Transformare Rahman 2 400/110kV

- Extinderea Stației de Transformare Rahman 400/110kV

- Traseu LES de legătură dintre cele două elemente enumerate mai sus.

**I.Stația de Transformare Rahman 2 400/110kV**

Indiferent de varianta constructivă, pentru realizarea lucrărilor de investiţii din staţia 400/110kV Rahman 2 se vor procura următoarele echipamente:

* 3 transformatoare de putere 250MVA, tensiune 400/123/20kV tip TTUS-OFAF, grupǎ conexiuni, YnoYnoD5, compatibile între ele din punct de vedere al funcţionǎrii în paralel;
  + Echipamente pentru realizarea staţiei de 400kV cu dublu sistem de bare colectoare pentru echiparea următoarelor celule:
* 1 celulă de LES 1 400kV Rahman;
* 1 celulă de LES 2 400kV Rahman;
* 3 celule de transformator 250MVA;
* 1 celulă de cuplă transversală;
* 2 celule de măsură bare colectoare.
  + Echipamente pentru realizarea staţiei de 110kV cu dublu sistem de bare colectoare pentru echiparea următoarelor celule:
* 3 celule de transformator de 250 MVA;
* 4 celule de LES 110 kV spre CEE;
* 1 celulă de cuplă transversală;
* 2 celule de măsură pe bare colectoare.
  + Echipamente pentru un sistem integrat de comandă-protecţie – SCCPA;
  + Echipamente pentru un sistem de măsură energie şi monitorizare calitate energie;
  + Echipamente pentru un sistem de telecomunicații;
  + Echipamente pentru instalaţia de servicii interne de curent alternativ şi de curent continuu.

Pe lângă aceste echipamente, ca elemente constructive vor fi prezente următoarele:

- Fundaţii stâlpi şi suporţi – staţia 110 kV – staţia 400 kV

- Stâlpi, paratrăsnete, suporţi şi rigle metalice

- Fundaţii transformatoare de putere

- Fundaţii containere

- Canale de cabluri

- Împrejmuirea stației

- Drumuri interioare şi platforme

- Drum exterior acces staţie

- Clădirea blocului de comanda si Clădirea grup diesel

Viitoarea stație de transformare este prevăzută a fi amplasată pe o suprafață de teren de cca. 26663 mp, la aproximativ 270 m distanță în vecinătatea estică a drumului național DN 22A (Hârșova - Tulcea). Stația de transformare se dezvoltă în partea stângă a drumului de acces la o distanță de circa 40 m de acesta.

Singurele corpuri de clădire din aceasta amenajare sunt Clădirea blocului de comandă și Clădirea grup diesel.

**II.Extinderea Stației de Transformare Rahman 400/110kV**

Stația nouă 400/110 kV Rahman 2 se racordează prin două LES 400 kV în stația 400 kV Rahman. Punctul de racordare este stabilit la barele de 400 kV ale stației 400 kV Rahman.

Extinderea stației existente 400kV Rahman se va realiza fizic prin extinderea teritorială a stației si prin extinderea barelor colectoare.

Extinderea stației 400 kV Rahman se va realiza cu două celule de linie complet echipate primar și secundar. De asemenea se are în vedere extinderea PDB a stației, integrarea noilor celule în SCADA existentă, extinderea sistemului de contorizare locală, extinderea sistemului de sincrofazori.

Extinderea stației cu cele două celule așezate pe aceeași parte, cu ambele ieșiri LES spre DN 22A, care presupune:

* Extinderea barelor de 400kV cu două câmpuri de celule;
* Echiparea a două celule de LES 400kV;
* Refacerea/reamenajarea drumurilor interioare;
* Integrarea celor două celule noi în sistemul SCADA existent.

**III.Traseu LES de legătura**

Extinderea stației 400kV Rahman cu doua celule de LES 400kV, presupune:

* LES 400kV circuit 1 si 2 vor fi pozate in paralel cu DN22 până în vecinătatea postului de transformare ENEL,
* Vor urma în continuare traseul unui drum tehnologic existent până la locația noii stații de 400/110kV Rahman 2;

**BILANȚ TERITORIAL**

**Pentru Stația de transformare Rahman 2**

S incinta Stația de transformare Rahman 2 = **26663 mp**

S drumuri interioare Stație de transformare Rahman 2 = 5 214 mp

S platforme și parcări auto propuse =  866 mp

S construcții propuse = 404 mp

S înierbată pe care se vor monta sisteme electrice exterioare = 17 579 mp

S spațiu verde = 2 600 mp

**Pentru Extindere Stația de transformare Rahman**

S incinta Extindere Stația de transformare Rahman = **7 092 mp**

S drumuri interioare Extindere Stație de transformare Rahman =   630 mp

S rezervată extinderii pe viitor cu echipamente electrice exterioare =  2 825 mp

S înierbată pe care se vor monta echipamentele electrice exterioare =  3 637 mp

Regim maxim de înălțime = **P**

Înălțime maximă paratrăsnet = **27,8 m /** Înălțime maximă restul elementelor = **16,5 m**

Drumul de acces în stație va avea lățimea parții carosabile de 6,00 m și acostamente de 1,00 m de o parte și cealaltă.  Razele de racordare între drumul existent și cel nou proiectat vor fi de 25,00 și respectiv 10,00 m. Raza de 25,00 m este adoptată pentru asigurarea condițiilor de viraj ale trailerului special de transport trafo.

***Construcție Stație de transformare Rahman 2***

Principalele lucrări de construcții sunt:

*Fundații stâlpi şi suporți – stația 110 kV – stația 400 kV* – Pentru montarea stâlpilor de cadru şi a suporților pentru echipamente se vor executa fundații din beton armat, cu cuzinet. În beton sunt înglobate buloanele de ancoraj pentru fixarea stâlpilor şi suporților.

*Stâlpi, paratrăsnete, suporți şi rigle metalice -* Stâlpii, suporţii şi riglele se vor executa din profile metalice laminate.

*Fundații transformatoare de putere -* Se vor executa trei fundații de transformatori de putere 400/110 kV-250 MVA.

*Fundații containere -* Cabinele de relee vor fi de tip prefabricat (container). Ele se vor monta pe fundații din beton armat**.**

*Canale de cabluri -* Pentru noile trasee de cabluri se vor realiza canale din beton armat, acoperite cu dale prefabricate.

*Împrejmuirea stației -* Se va realiza împrejmuirea aferentă stației din panouri (stâlpi și plăci) din beton armat prefabricat continue și prevăzute pe partea superioară cu sârmă ghimpată zincată “încolăcită tip NATO”.

Accesul se va face prin două porți metalice confecționate dintr-un schelet metalic pe care se va monta plasă metalică bordurată.

*Drumuri interioare şi platforme -* Drumurile se vor executa cu profil transversal tip strada. În faţa transformatoarelor se vor realiza platforme betonate.

*Drum exterior acces staţie -* Accesul în staţie se face pe un drum betonat derivat din DN22A.

***Extinderea Stației de transformare Rahman 400/110 kV***

*Fundaţii stâlpi şi suporţi– staţia 400 kV* – Pentru montarea suporţilor pentru echipamente se vor executa fundaţii din beton armat, cu cuzinet. În beton sunt inglobate buloanele de ancoraj pentru fixarea suporţilor.

*Stâlpi, paratrăsnete, suporţi şi rigle metalice -* Stâlpii, suporţii şi riglele se vor executa din profile metalice laminate.

*Fundaţii containere -* Cabinele de relee vor fi de tip prefabricat (container). Ele se vor monta pe fundaţii din beton armat**.**

*Canale de cabluri -* Pentru noile trasee de cabluri se vor realiza canale din beton armat, acoperite cu dale prefabricate.

*Împrejmuirea stației -* Se va realiza împrejmuirea aferentă stației din panouri (stâlpi și plăci) din beton armat prefabricat continue și prevăzute pe partea superioară cu sârmă ghimpată zincată “încolăcită tip NATO”.

*Drumuri interioare şi platforme -* Drumurile se vor executa cu profil transversal tip strad.

***Traseu LES legătură dintre stația de transformare Rahman2 și extinderea stației Rahman***

Extinderea stației 400kV Rahman cu două celule de LES 400kV, presupune:

\* LES 400kV circuit 1 și 2 vor fi pozate în paralel cu DN22 până în vecinătatea postului de transformare ENEL,

\* vor urma în continuare traseul unui drum tehnologic existent până la locația noii stații de 400/110kV Rahman 2;

Traseul de linie electrică subterană va avea o lungime de aproximativ 1000 metri, utilizând un cablu cu tensiunea nominală de 400 kV, cu izolație de tip XLPE, secțiunea conductorului fiind aleasă astfel încât să fie asigurată capacitatea de transport, luând în considerare adâncimile de pozare și influența liniilor electrice aeriene de 400 kV subtraversate de cele 2 circuite de LES 400 kV.

Adâncimile de pozare, modul de pozare și secțiunile cablului se vor lua în considerare conform indicațiilor furnizorului de cablu.

La terminarea lucrărilor de construcții montaj se vor executa lucrările de refacere a cadrului natural, nivelări, finisări de suprafață, urmate de acoperirea cu circa 10 cm strat vegetal a întregii suprafețe libere de obiecte de construcții.

După reacoperirea cu pământ vegetal a platformei staţiei se va proceda la nivelarea întregii suprafețe, semănarea cu gazon şi udarea acestuia precum si plantarea de arbusti ornamentali (măceș-Rosa canina, păducel -Crataegus monogyna, paliur – Paliurus spina christi, scumpie – Cotinus coggyria/Cotinus obovatus ), pe zonele ce permit acest lucru din punct de vedere tehnologic.

Lucrarea are ca scop atât fixarea solului cat şi ameliorarea impactului vizual asupra obiectivului energetic.

**Utilități:**

**Alimentarea cu apă** - Alimentarea cu apă se va face de la un rezervor de alimentare cu apă din fibră de sticlă, cu capacitate de 10 mc, montat îngropat până la grupul hidrofor amplasat în clădirea Bloc Comandă la parter (încăpere Hidrofor). Apa potabilă va fi asigurată din comerț.

În incinta clădirii corp comandă se vor executa douăa grupuri sanitare,  unul cu acces din exterior și unul cu acces din interior.

Apa calda va fi furnizată de la două boilere electrice (capacitate 80 l) .

**Evacuarea apelor uzate –** Apele reziduale menajere provenite de la grupurile sanitare ale Corpului de Comandă sunt preluate prin intermediul căminelor de către o mini-stație de epurare (complet echipată și automatizată, pentru 5 persoane). Mini-staţia de epurare va avea preaplinul racordat la căminul/bazinul de colectare cu capacitate de 10 mc (din fibra de sticlă) .

Se vor monta de asemenea 3 separatoare de hidrocarburi pentru cuvele trafo și un separator pentru platforma depozitare. Aceste separatoare vor fi din polietilenă, montate îngropat, cu capac carosabil, cu filtru de coalescență demontabil, obturator automat pentru scurgeri accidentale pe conducta de ieșire și instalație de semnalizare acustică și optică la atingerea capacității maxime.

Instalaţia interioară de canalizare menajeră se va realiza integral din ţeavă de polipropilena ignifugată. Apele uzate epurate colectate final în bazinul/căminul de colectare vor fi vidanjate de firme autorizate, în funcție de necesități.

Apele pluviale vor fi preluate în mod natural, prin sistematizarea incintei astfel încât să fie conduse spre rețeaua de rigole perimetrală.

Pentru preluarea apelor pluviale de pe drumurile interioare ale staţiei (prin intermediul unor guri de scurgere), de pe platforma betonată pentru depozitare echipamente, din cuvele trafo şi din canalele de cabluri s-a prevăzut o instalaţie de canalizare compusă din: staţie de pompare, separatoare de hidrocarburi (3 separatoare pentru cuvele trafo si un separator pentru platforma depozitare), pompe submersibile cu flotor (3 bucăți pentru fiecare cuvă trafo), cămine de canalizare din beton şi o reţea colectoare din conducte de canalizare din ţeavă PVC. Apele pluviale colectate din cuvele trafo și de pe platforma de depozitare, după ce în prealabil au fost epurate vor fi evacuate în reteaua de canalizare nou proiectata.

Apele convențional curate colectate de la gurile de scurgeri de pe aleile tehnologice și din canalele de cabluri vor fi evacuate la șanțul de gardă al stației prin intermediul unei stații de pompare.

**Alimentarea cu energie electrică** – se va face din rețeaua existentă în zonă.

**Energia termică -** Pentru realizarea unui microclimat corespunzător în încăperi se vor prevedea instalaţii de climatizare în sistem split, cu o unitate exterioară şi o unitate interioară şi convectoare electrice echipate cu termostate

**Organizarea de șantier –** Pentru realizarea investiției, au fost prevăzute două organizări de șantier (una amplasata în incinta terenurilor pe care se va dezvolta stația de transformare Rahman 2 și una lângă stația Rahman1, care este de fapt extinderea stației de 400 kV a stației Rahman existentă), ce ocupă o suprafață minimă de:

- aproximativ 1000 mp – cea aferentă extinderii stației de transformare de 400kV existente Rahman – denumita generic Rahman 1, respectiv

- aproximativ 4000 mp cea aferentă stației de transformare Rahman 2;

**Organizarea de şantier Rahman 1** pentru realizarea lucrărilor de execuţie nu necesită spaţii suplimentare, în afara perimetrului deținut de The Way Of Energy S.R.L

Organizarea de șantier se va amplasa parțial pe platforme betonate existente sau drumuri în incintă.

Incintele organizărilor de șantier vor fi âmprejmuite cu gard metalic tip Euro gard, din panouri de gard bordurat 2,00x 2,00m. Panourile se vor fixa de stâlpi realizați din profile tubulare pătrate 100 x 63mm. Profilele se vor fixa în drumul existent.

Accesul în incinta organizării de șantier se va realiza printr-o poartă metalică cu dimensiunea de minim 2 metri.

Suprafața de teren ocupată include suprafețe de depozitare materiale de construcții, circulații și suprafețe ocupate de containere.

În incinta organizării de șantier se va amplasa un ansamblu de 8 containere metalice, prefabricate și preechipate, standardizate.

**În incinta organizării de șantier pentru stația Rahman 2** se va amplasa un ansamblu de 8 containere metalice, prefabricate si preechipate, standardizate

Asigurarea necesarului de apă pentru containerul sanitar, se va realiza prin dotarea acestuia cu rezervor de apă menajeră, ce va fi încărcat periodic cu cisterna de apă de către executant. Containerul sanitar al organizării de șantier va dispune de un recipient propriu de colectare a apelor menajere, dotat cu pompă de circulație și vidanjabil.

Containerele vor fi amplasate pe traverse din lemn sau din beton, dispuse orizontal, vor avea acces de pe platformele betonate din incinta organizării de șantier și vor fi branțate la electricitate.

În incinta organizării de șantier se vor amplasa două Pichete PSI.

După ce se va realiza investiția, organizarea de șantier va fi desființată, iar spațiul ocupat va fi readus la starea inițială.

b) *cumularea cu alte proiecte existente și /sau aprobate*: în vecinătate este în funcțiune stația de transformare Rahman.

*c*) *utilizarea resurselor naturale, în special a solului, a terenurilor, a apei și a biodiversității* : apă, pământ. În perioada de funcționare nu se vor utiliza resurse naturale din zonă.

*d) cantitatea și tipurile de deseuri generate/gestionate:*

În timpul execuției lucrărilor rezultă deșeuri menajere și deșeuri din construcții, care vor fi valorificate/eliminate prin agenți economici autorizați.

Toate deșeurile generate în timpul lucrărilor de execuție, precum și în perioada de funcționare, se vor colecta/depozita în spații special amenajate, pe categorii de deșeuri și se vor preda către operatori autorizați pentru valorificare/eliminare.

Se estimează următoarele sortimente de deșeuri produse în perioada de construcție:

|  |  |  |  |
| --- | --- | --- | --- |
| Denumire deseu | Cod deseu | Eliminare /Valorificare deseu | Cantități/  luna |
| Beton si moloz | 17.01.01 | Cantitațile de beton ramase sunt concasate si utilizate la relizarea drumurilor interioare in statia de transformare. Cantitățile neutilizate vor fi eliminare la rampa de deșeuri inerte din județ | Cca 2 mc |
| Beton impregnate cu ulei | 17.01.06\* | Valorificate prin societati specializate | Cca 100 kg |
| Lemn | 17.02.01 | Valorificate prin societati specializate | Cca 100 kg |
| Sticla | 17.02.02 | Valorificate prin societati specializate | Cca 10 kg |
| Materiale plastice | 17.02.03 | Valorificate prin societati specializate | Cca 50kg |
| Fier si otel | 17 04 05 | Valorificate prin societati specializate | cca 100 kg |
| Pamant si pietre | 17.05.04 | Pamântul este utilizat în principal la sistematizarea amplasamentului. Cantitățile neutilizate vor fi eliminare la rampa de deșeuri inerte din județ | Cca 5 mc |
| Materiale izolante fara continut de azbest | 17.06.04 | Valorificate prin societăți specializate | Cca 30 kg |
| Deseuri municipale amestecate | 20 03 01 | Eliminare prin societati specializate | Cca 1 mc |
| ambalaje de hârtie si carton | 15.01.01 | Valorificate prin societăți specializate | Cca 50 kg |
| ambalaje din mase plastice | 15.01.02 | Valorificate prin societății specializate | Cca 50 kg |

Se estimează următoarele sortimente de deșeuri produse în perioada de funcționare:

|  |  |  |  |  |  |  |  |
| --- | --- | --- | --- | --- | --- | --- | --- |
| Categorie deseuri | Tip deseuri | Cantitate | Total Cantitate | Perioada de colectare | Operatiune valorificare/eliminare | Cod operatiune | Denumire operatiune |
| 13 02 05\* | uleiuri minerale neclorurate de motor,  de transmisie şi de ungere | 10 litri | 10 | anual | valorificare | R12 | Schimb de deseuri in vederea efectuarii oricareia dintre operatiunile numerotate de la R1 la R11 |
| 13 02 06\* | Uleiuri uzate de motor, de transmisie si de ungere | 30 litri | 30 | anual | valorificare | R12 | Schimb de deseuri in vederea efectuarii oricareia dintre operatiunile numerotate de la R1 la R11 |
| 16 06 01\* | Baterii cu plumb | 10 kg | 10 kg | 5 ani | valorificare | R12 | Schimb de deseuri in vederea efectuarii oricareia dintre operatiunile numerotate de la R1 la R11 |
| 13 08 02\* | Alte emulsii (vaseline) | 1,5 kg5 | 3 kg | 6 luni | valorificare | R12 | Schimb de deseuri in vederea efectuarii oricareia dintre operatiunile numerotate de la R1 la R11 |
| 16 01 07\* | filtre ulei | 8 kg | 16 kg | 1 an | valorificare | R12 | Schimb de deseuri in vederea efectuarii oricareia dintre operatiunile numerotate de la R1 la R11 |
| 15 02 02\* | textile absorbante | 15 kg | 30 kg | 1 an | valorificare | R12 | Schimb de deseuri in vederea efectuarii oricareia dintre operatiunile numerotate de la R1 la R11 |
| 20 01 21\* | surse de iluminare uzate | 3 kg | 6 kg | 1 an sau cand este nevoie | valorificare | R12 | Schimb de deseuri in vederea efectuarii oricareia dintre operatiunile numerotate de la R1 la R11 |
| 15 02 03 | silicagel | 2 kg | 4 kg | 1 an | valorificare | R12 | Schimb de deseuri in vederea efectuarii oricareia dintre operatiunile numerotate de la R1 la R11 |
| 20 03 01 | Deseuri menajere |  | 12 mc | 1 an | valorificare | R12 | Schimb de deseuri in vederea efectuarii oricareia dintre operatiunile numerotate de la R1 la R11 |
| 15 01 01 | Hartie-carton |  | 50 kg | 1 an | valorificare | R12 | Schimb de deseuri in vederea efectuarii oricareia dintre operatiunile numerotate de la R1 la R11 |
| 15 01 07 | Sticla |  | 30 kg | 1 an | valorificare | R12 | Schimb de deseuri in vederea efectuarii oricareia dintre operatiunile numerotate de la R1 la R11 |
| 15 01 02 | Materiale plastice |  | 25 kg | 1 an | valorificare | R12 | Schimb de deseuri in vederea efectuarii oricareia dintre operatiunile numerotate de la R1 la R11 |

*e)poluarea și alte efecte negative -* emisiile vor rezulta în perioada de execuție a lucrărilor, din surse mobile (mijloacele folosite la transportul materialelor), din lucrările efective realizate pentru executarea proiectului. Se preconizează că nu va depăși nivelul prevăzut de SR 10009/2017 - “Acustica. Limite admisibile ale nivelului de zgomot din mediul ambiant;

*f) riscul de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice* – minor.

g) *riscurile pentru sănătatea umană – de exemplu, din cauza contaminării apei sau a poluării atmosferice -*  conform punctului de vedere înregistrat la APM Tulcea cu nr. 3433/05.03.2024 emis de DSPJ Tulcea, proiectul deține aviz sanitar.

**2) Amplasarea proiectului**

a) *Utilizarea actuală și aprobată a terenurilor*: amplasamentul este situat în în jud. Tulcea, com. Casimcea, conform Certificatului de urbanism nr. 14/1046/24.02.2023 emis de Primăria comunei Casimcea, cu folosința actuală: teren arabil, drum de exploatare, drum național, curți construcții, pășune.

b) *bogăția, disponibilitatea, calitatea și capacitatea de regenerare relative ale resurselor naturale, inclusiv solul, terenurile, apa, biodiversitatea, din zonă și din subteranul acesteia* – nu este cazul.

c) *capacitatea de absorbție mediului natural, acordându-se o atenție specială următoarelor zone*:

-zone umede, zone riverane, guri ale râurilor – nu este cazul

-zone costiere și mediul marin – nu este cazul;

-zone montane și forestiere – nu este cazul;

-arii naturale protejate de interes național, comunitar, international – nu este cazul;

-zone clasificate sau protejate conform legislatiei în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului național - Secțiunea a III-a - zone protejate, zonele de protecție instituite conform prevederilor legislației din domeniul apelor, precum și a celei privind caracterul și mărimea zonelor de protecție sanitară și hidrogeologică – amplasamentul nu este situat în arii naturale protejate, ci la aprox. 1150 m de ROSPA0100 Stepa Casimcea și ROSCI0201 Podișul Nord Dobrogean ;

-zonele în care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii Europene și relevante pentru proiect sau în care se consideră că există astfel de cazuri– nu este cazul;

- zonele cu o densitate mare a populației – nu este cazul;

-peisaje și situri importante din punct de vedere istoric, cultural sau arheologic – conform punctului de vedere nr. 920/12.02.2024, înregistrat la APM Tulcea cu nr. 2203/12.02.2024 emis de Direcția Județeană pentru Cultură Tulcea- este necesar aviz DJC Tulcea.

**3) Tipurile și caracteristicile impactului potențial**

- importanța și extinderea spațială a impactului - de exemplu, zona geografică și dimensiunea populației care poate fi afectată – impact minor.

- natura impactului – implementarea proiectului va avea un impact nesemnificativ, pe termen mediu și lung asupra peisajului, mediului vizual, social, cultural.

Impactul asupra faunei, florei, calității aerului, climei, bunurilor materiale va fi temporar, nesemnificativ.

- natura transfrontalierǎ a impactului: nu este cazul.

- intensitatea și complexitatea impactului: impactul determinat de lucrări nu este de natură să determine efecte negative permanente pe termen mediu și lung. Se estimează că lucrările vor avea un impact nesemnificativ asupra factorilor de mediu.

- probabilitatea impactului: pe durata de implementare și exploatare a proiectului va fi redusă.

- debutul, durata, frecvența și reversibilitatea preconizate ale impactului – impactul nesemnificativ identificat se va manifesta doar pe perioada lucrărilor de investiție. După finalizarea lucrărilor se estimează un impact neutru.

- cumularea impactului cu impactul altor proiecte existente și/sau aprobate – nu este cazulîn imediata vecinătate este în funcțiune stația de transformare Rahman.

- posibilitatea de reducere efectivă a impactului: se va utiliza material absorbant în cazul unor scurgeri accidentale de combustibil de la utilajele cu care se lucrează; se vor lua măsuri de umectare a suprafețelor atunci când este cazul; evitarea tasării terenului în afara suprafetei de teren proprietate, prin limitarea deplasării maşinilor grele pe terenurile acoperite cu habitate de stepă; în zonele în care se vor efectua decopertări, stratul de sol fertil, care conține și stratul vegetal preexistent, va fi păstrat în imediata apropiere a zonelor de unde a fost extras.

II. **Motivele pe baza cărora s-a stabilit neefectuarea evaluării adecvate:**

***1.Pierdere directă prin reducerea suprafeței acoperite de habitat ca urmare a distrugerii sale fizice:*** Implementarea proiectului nu conduce în mod direct, la faza de construire, la pierderi de suprafețe ale habitatelor speciilor de interes comunitar.

***2. Pierderea habitatului de reproducere, hrănire, odihnă ale speciilor:***

Implementarea proiectului nu conduce, la pierderi de suprafețe de habitate de reproducere, hrănire și/sau odihnă ale speciilor de interes comunitar evidențiate ca fiind prezente sau potențial prezente în zona proiectului și în zona de influență a proiectului.

***3. Alterare/degradare prin deteriorarea calității habitatului, care conduce la o abundența redusă a speciilor caracteristice sau la modificarea structurii biocenozei (componența speciilor):***

Implementarea proiectului nu conduce la faza de construire la deteriorarea deteriorarea calității vreunui tip de habitat de interes comunitar sau habitate ale speciilor de interes comunitar.

4. ***Alterare/degradare prin deteriorarea habitatelor de reproducere, hrănire, odihnă a speciilor:***

Implementarea proiectului nu conduce la alterarea sau deteriorarea habitatelor de reproducere, hrănire și/sau odihnă a speciilor de interes comunitar evidențiate ca fiind prezente sau potențial prezente în zona proiectului și în zona de influență a proiectului.

5. ***Perturbare prin schimbarea condițiilor de mediu existente: strămutări ale exemplarelor speciilor, modificări comportamentale ale speciilor:***

Implementarea proiectului nu conduce la perturbări ale speciilor de interes comunitar evaluate ca fiind prezente în zona proiectului și în zona de influență a proiectului și nu va conduce la strămutări ale exemplarelor speciilor și/sau modificări comportamentale ale speciilor potențial prezente pe amplasament.

6. ***Fragmentare prin crearea de bariere fizice sau comportamentale în habitatele conectate din punct de vedere fizic sau funcțional sau prin împărțirea acestora în fragmente mai mici și mai izolate:***

Implementarea proiectului nu conduce, la fragmentarea populației vreunei specii de interes comunitar. Nu vor fi create bariere fizice sau comportamentale pentru speciile potențial prezente în zona proiectului.

7***. Reducerea efectivelor populaţionale ca urmare a mortalităţii directe generată de proiect sau ca urmare a celorlalte forme de impact:***

Implementarea proiectului nu conduce la reduceri de efective populaționale ale vreunei specii de interes comunitar din aria protejată ROSPA0100 Stepa Casimcea.

8. ***Alte impacturi indirecte prin modificarea indirectă a calității mediului****:*

Nu au fost identificate impacturi indirecte care să conducă la modificarea calității mediului.

9. ***Incertitudinile identificate*** *-* nu au fost identificate incertitudini.

Pentru a se preveni riscul producerii unor victime accidentale dintre speciile de faună de interes comunitar cu mobilitate medie sau ridicată și care pot să ajungă în zona proiectului,sau speciile de păsări care tranzitează amplasamentulse vor lua următoarele măsuri*:*

* se va limita viteza vehiculelor pe drumurile din zona lucrărilor propuse sub 30 km/h;
* se va asigura optimizarea traseelor de transport materiale, astfel încât să se reducă la minim numărul lor, pentru a minimiza impactul asupra zonelor tranzitate. De asemenea, pentru reducerea emisiilor de praf se va proceda la umectarea drumurilor de acces în perioadele secetoase;
* se vor efectua instruiri pentru tot personalul implicat în execuţia lucrărilor cu privire la problemele generale de mediu, habitate şi specii protejate şi măsuri de evitare a oricărui impact asupra mediului;
* toate activitățile de săpare și umplere să fie realizate într-un interval scurt de timp astfel încât să fie redus riscul de colonizare cu specii vegetale ruderale și/sau invazive;
* lucrările nu se vor realiza în sezonul de primăvară, în special în perioade ploioase pentru a preveni acumularea de apă în şanţuri și implicit crearea de habitate favorabile de reproducere a speciilor (depunerea pontelor) de amfibieni în zona de lucru şi distrugerea ulterioară a acestora;
* interzicerea utilizării vehiculelor (cele care sunt implicate în realizarea activităților propuse) pe timpul nopții în zona culoarelor de lucru (unele specii au activitate nocturnă, în special în condiţii de umiditate ridicată, iar vizibilitatea scăzută nu permite evitarea acestora);
* lucrările se vor efectua în afara perioadelor de cuibărit și creștere a puilor la păsări, respectiv perioada 15 mai – 15 iulie, iar perioada din zi optimă pentru desfășurarea lucrărilor nu trebuie să depășească intervalul orar 09:00 – 17:00, pentru a evita suprapunerea cu perioadele foarte active din zi pentru speciile de păsări.

**Titularul a obținut Avizul favorabil al Agenției Nationale pentru Arii Naturale Protejate nr. ...** cu următoarele condiții:

III. **Motivele pe baza cărora s-a stabilit neefectuarea evaluării impactului asupra corpurilor de apă** – conform punctului de vedere emis de Sistemul de Gospodărire a Apelor Tulcea nr. 1131/PC/12.02.2024, înregistrat la APM Tulcea cu nr. 2178/12.02.2024 – nu necesită obținerea Avizului de gospodărire a apelor (dacă nu se execută foraj pentru alimentare cu apă) și nu necesită studiu de evaluare a impactului asupra corpurilor de apă.

**Condițiile de realizare a proiectului pentru evitarea sau prevenirea eventualelor efecte negative semnificative asupra mediului:**

1. se vor respecta datele și specificațiile din documentația tehnică precum și legislația de mediu în vigoare; se vor respecta măsurile prevăzute prin proiect în vederea diminuării impactului asupra factorilor de mediu.
2. proiectul se va realiza conform documentațiilor prezentate, cu respectarea prevederilor legislatiei de protecția mediului, în vigoare.
3. lucrările se vor executa strict în perimetrul destinat prin proiect și nu se vor deteriora zonele învecinate perimetrului de desfǎsurare a lucrǎrilor.
4. este interzisă părăsirea incintei organizării de șantier cu mijloacele de transport cu roțile/caroseria autovehiculelor încărcate cu noroi, în vederea evitării antrenării acestuia pe drumurile publice.
5. deșeurile menajere și cele rezultate în timpul executării lucrărilor, vor fi colectate selectiv și preluate de o societate autorizată pentru valorificare/eliminare.
6. titularii pe numele cărora au fost emise autorizaţii de construire şi/sau desfiinţare potrivit prevederilor Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare, au obligaţia să gestioneze deşeurile din construcţii şi desfiinţări, astfel încât să atingă un nivel de pregătire pentru reutilizare, reciclare şi alte operaţiuni de valorificare materială, inclusiv operaţiuni de rambleiere care utilizează deşeuri pentru a înlocui alte materiale, de minimum 70% din masa deşeurilor nepericuloase provenite din activităţi de construcţie şi desfiinţări, cu excepţia materialelor geologice naturale definite la categoria 17 05 04 din anexa la Decizia Comisiei din 18 decembrie 2014 de modificare a Deciziei 2000/532/CE de stabilire a unei liste de deşeuri în temeiul Directivei 2008/98/CE a Parlamentului European şi a Consiliului.
7. titularii pe numele cărora au fost emise autorizaţii de construire şi/sau desfiinţări trebuie să raporteze anual APM, până la 30 aprilie a anului următor celui pentru care se raportează, conformarea cu art. 17 alin. (7) din OUG 92/2021, cu modificările și completările ulterioare.
8. managementul deșeurilor generate în urma execuției lucrărilor prevăzute în proiect se va realiza în conformitate cu legislația specifică de mediu și va fi în responsabilitatea titularului proiectului, astfel:

* deșeurile municipale amestecate generate în perioada lucrărilor de construcții vor fi colectate, stocate temporar în pubele și valorificate prin agenți economici autorizați;
* deșeurile reciclabile rezultate în perioada lucrărilor de construcții (metalice, hârtie și carton, plastic, etc.) vor fi colectate, stocate temporar pe tipuri, în recipiente speciale, în vederea valorificării prin societăți autorizate;
* deșeurile de construcții rezultate în perioada lucrărilor de construcții vor fi colectate și stocate temporar în vederea valorificării prin societăți autorizate.

1. se interzice evacuarea deșeurilor în alte locuri, decât în spațiile special amenajate.
2. se interzice incendierea oricărui tip de deşeu şi/sau substanţă sau obiect;
3. se interzice îngroparea deşeurilor de orice fel;
4. se interzice abandonarea, aruncarea, precum și ascunderea deșeurilor;
5. se interzice eliminarea, deținerea, păstrarea deșeurilor în afara spațiilor autorizate în acest scop;
6. se interzice spălarea utilajelor/vehiculelor în zona de lucru aferentă;
7. materialele necesare executării lucrărilor propuse se vor depozita în locuri bine stabilite, amenajate corespunzător;
8. se vor lua măsuri pentru minimizarea emisiilor de pulberi în suspensie și sedimentabile, astfel încât calitatea aerului să respecte STAS 12574-87 – AER DIN ZONELE PROTEJATE. Condiții de calitate;
9. pe perioada de execuție a lucrărilor, zgomotul produs de activitățile de pe amplasament nu trebuie să depășească nivelul de presiune acustică, conform SR 10009-2017 – Acustica. Limite admisibile ale nivelului de zgomot din mediul ambiant;
10. utilajele folosite pe durata de realizare a lucrǎrilor, precum și mijloacele de transport, vor avea o stare tehnicǎ corespunzǎtoare, astfel încât sǎ fie exclusǎ orice posibilitate de poluare a mediului înconjurător cu combustibil ori material lubrifiant direct sau indirect.
11. în cazul poluării accidentale a solului cu produse petroliere și uleiuri minerale de la vehiculele grele și echipamentele mobile se va proceda imediat la decopertarea solului contaminat, stocarea lui în saci, tratarea de către firme autorizate/ depozitarea în depozite de deșeuri autorizate;
12. prezenta decizie nu exonerează de răspundere proiectantul și constructorul, în cazul producerii unor accidente în timpul execuției lucrărilor sau exploatării acestora;
13. raportarea imediata la APM Tulcea și GNM – CJ Tulcea în cazul producerii unui eveniment (indiferent de factorul de mediu afectat – apă, aer, sol) care poate conduce la accidente/incidente ecologice, poluare accidentală;
14. beneficiarul răspunde de realizarea corectă a lucrărilor propuse, respectând condițiile prezentate în memoriul de prezentare;
15. dacă terenurile cu destinația de spații verzi vor fi afectate în mod accidental în timpul realizării proiectului, ele vor fi aduse laanterior, cu refacerea acestora (se va realiza reabilitarea ecologică a zonelor afectate temporar și readucerea lor la starea și funcționalitatea inițială);
16. **la finalizarea lucrărilor se va notifica APM Tulcea, în vederea întocmirii procesului verbal de constatare a realizării lucrărilor prevăzute în actul de reglementare. Procesul-verbal încheiat de APM Tulcea la verificarea respectării prevederilor prezentei decizii, se anexează și face parte integrantă din procesul-verbal de recepție la terminarea lucrărilor;**
17. beneficiarul va respecta condițiile impuse prin certificatul de urbanism nr. 14/1046/24.02.2023 emis de Primăria comunei Casimcea;

**Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.**

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările și completările ulterioare.

Se poate adresa instanței de contencios administrativ competente și orice organizație neguvernamentală care indeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autoritații publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, dupa caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobarii de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunostință publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii nr. 554/2004, cu modificările și completările ulterioare.

**DIRECTOR EXECUTIV**

**chim. Mirela – Aurelia RAICU**

Șef Serv. Avize, Acorduri, Autorizații Șef Serv. Calitatea Factorilor de Mediu

ing. Daniela STRĂINU ing. Elena MICU

Întocmit: Daniela Străinu/ Nr. A.A.A. 1215/11.03.2024